
REFERAT DE APROBARE


În conformitate cu prevederile Codului administrativ, Consiliul Local aprobă, la propunerea primarului, documentaţiile tehnico-economice pentru lucrările de investiţii de interes local, în condiţiile legii.
Din categoria documentațiilor tehnico-economice prevăzute în Hotărârea Guvernului 907/2016 privind etapele de elaborare şi conţinutul-cadru al documentaţiilor tehnico-economice aferente obiectivelor/proiectelor de investiţii finanţate din fonduri publice este și documentația întocmită la nivel SF și precum și la nivel de Proiect Tehnic.
În data de 30.01.2025, Consiliul Local al orașului Boldești-Scăeni a adoptat Hotărârea Consiliului Local nr.11 privind pregătirea, promovarea și participarea în cadrul Programului Regional Sud-Muntenia 2021-2027 cu proiectul “Construire Sală de sport la Școala Gimnazială nr.2, oraș Boldești-Scăeni “.
Pentru realizarea investiției “Construire Sală de sport la Școala Gimnazială nr.2, oraș Boldești-Scăeni “ propun accesarea sursei de finanțare din cadrul Programului Regional Sud-Muntenia 2021-2027, Prioritatea 5 - O regiune educată, Obiectivul Specific RSO 4.2 - Îmbunătățirea accesului la servicii de calitate si incluzive în educație, formare și învățare pe tot parcursul vieții prin dezvoltarea infrastructurii accesibile, inclusiv prin promovarea rezilienței pentru educația și formarea la distanță și online (FEDR), Operațiunea B - Sprijin acordat învățământului PRIMAR ȘI SECUNDAR pentru îmbunătățirea accesului egal la servicii de calitate și incluzive în educație, inclusiv prin promovarea rezilienței pentru educația și formarea la distanță și online Apel PRSM/310/PRSM_P5/OP4/RSO4.2/PRSM_A23.
Unul din documentele obligatorii la depunerea Cererii de finanțare este documentația la nivel Proiect Tehnic. De asemenea, se solicită ca aceasta să fie însoțită de Hotărârea de aprobare a documentației tehnico-economice. Termenul de depunere a Cererii de finanțare este 19 februarie 2025.

Având în vedere cele prezentate mai sus, am inițiat și supun spre aprobare Proiectul de hotărâre privind aprobarea documentaţiilor tehnico-economice pentru obiectivul de investiţii “Construire Sală de sport la Școala Gimnazială nr.2, oraș Boldești-Scăeni “.
În speranţa aprobării, vă mulţumesc anticipat!

PRIMAR,
DINCĂ FLORIN IONUȚ

Consiliului Local al orașului Boldești-Scăeni
